Diari Oficial de la Generalitat Valenciana


Sumari del DOGV 8154, del 23-10-2017 (2017/9328)

RESOLUCIÓ de 18 d'octubre de 2017, de la Conselleria d'Educació, Investigació, Cultura i Esport, de concessió de subvencions per a la realització d'activitats i projectes culturals i artístics, d'acord amb la Resolució de 12 d'abril de 2017 (DOGV 8024, 21.04.2017), que convoca el seu concurs públic i l'Ordre 35/2016 (DOGV 7837, 26.07.2016), que n'estableix les bases.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8154

Data del DOGV
:   23-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9328


Data del document
:   18-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 18 d'octubre de 2017, de la Conselleria d'Educació, Investigació, Cultura i Esport, de concessió de subvencions per a la realització d'activitats i projectes culturals i artístics, d'acord amb la Resolució de 12 d'abril de 2017 (DOGV 8024, 21.04.2017), que convoca el seu concurs públic i l'Ordre 35/2016 (DOGV 7837, 26.07.2016), que n'estableix les bases. [2017/9328]  
  
  
L'objecte de les ajudes és contribuir a la promoció, difusió, disseny i organització d'activitats de promoció cultural i artística, que hagen sigut fetes entre l'1 de novembre de 2016 i el 30 d'octubre de 2017.  
  
Una vegada finalitzat el termini de presentació de sol·licituds, esmena de deficiències i instruïts els expedients corresponents, es va constituir la Comissió Tècnica d'Avaluació el dia 13 de setembre de 2017, que va efectuar la valoració de les sol·licituds presentades i va proposar la distribució d'aquestes subvencions. A la vista del seu informe i de la proposta de resolució de la Direcció General de Cultura i Patrimoni, resolc:  
  
Primer  
Concedir, de conformitat amb l'ordre que estableix les bases i la resolució de convocatòria, les subvencions a les entitats que apareixen relacionades en els annexos I (modalitat A), II (modalitat B) i III (modalitat C), per la quantia que s'hi determina i per un import global de 350.283,51 ?, dels quals 254.504,14 - corresponen a la modalitat A; 5.855,18 ?, a la B, i 89.924,19 ?, a la C, que es finançaran a compte de la línia S6418000, programa 65.78.26.111.91.9, del pressupost de la Generalitat per a l'any 2017.  
Queden sense adjudicar un total de 144.220,63 ?, dels quals 114.144,82 - pertanyen a la modalitat B, i 30.075,81 ?, a la modalitat C.  
  
  
Segon  
Desestimar les sol·licituds que es relacionen en els annexos IV i V (modalitats A i B, respectivament) i pels motius indicats en cada cas.  
  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions, i d'acord amb l'article 9 de la Llei 2/2015, de 2 d'abril, de la Generalitat, de transparència, de bon govern i participació ciutadana de la Comunitat Valenciana.  
  
Quart  
Aquestes subvencions estan acollides al règim de minimis establit en el Reglament (CE) núm. 1407/2013, de 18 de desembre, de la comissió, de 15 de desembre de 2006 (DOUE L 352/1 de 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
  
Cinqué  
El pagament de les subvencions s'entregarà una vegada feta i justificada l'activitat, d'acord amb la sol·licitud presentada; l'article 12 de l'Ordre 54/2016, de 19 de setembre; la Llei 1/2015, de 6 de febrer, d'Hisenda Pública, del sector públic instrumental i de subvencions, i aquesta resolució de concessió.  
  
Sisé  
L'incompliment dels fins de la subvenció o d'algun dels supòsits previstos en l'article 10 de les bases donarà lloc a la revocació de la concessió i en serà exigible el reintegrament en cas que no l'efectue voluntàriament el beneficiari i sense perjudici de les altres responsabilitats a què donara lloc aquest incompliment.  
  
D'acord amb el que disposen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques i articles 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de l'òrgan que ha dictat l'acte en el termini d'un mes que es comptarà a partir de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos que es comptaran a partir de l'endemà de la notificació.  
  
València, 18 d'octubre de 2017. El conseller d'Educació, Investigació, Cultura i Esport: Vicent Marzà Ibáñez.